《南斋十咏 其四 尘剑》
明代·孙承恩

宝剑出吴钩，精光紫电流。芳尘凝古匣，锐锷掩清秋。

尚作蛟龙吼，还令魍魉愁。犹思畴昔遇，悬佩上皇州。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。